
มกราคม  2555
ด้วยเทศบาลตำบลนาบอน   ขอประชาสัมพันธ์ข่าวสารการป้องกันภยันตรายในช่วง
เทศกาลปีใหม่  ให้ประชาชนมีความรู้ความเข้าใจ   และมีความตระหนักถึงอันตรายที่อาจเกิดขึ้นในช่วงเทศกาลปีใหม่   ดังนี้ 
1. ให้ระมัดระวังอัคคีภัยเป็นพิเศษ  โดยเฉพาะการจุดธูปเทียนไหว้พระ  รวมทั้งการใช้
เครื่องใช้ไฟฟ้าหรือแก๊สหุงต้ม  ต้องมีผู้ควบคุมอย่างใกล้ชิด  ก่อนออกจากบ้านต้องตรวจตราให้เรียบร้อย
2. หลีกเลี่ยงการจุดดอกไม้เพลิง  พลุ  ประทัด  วัตถุอันตราย หรือการละเล่นอื่นใด     
ในลักษณะก่อความเดือดร้อนรำคาญ
3. การออกไปทำธุระหรือท่องเที่ยว  ไม่ควรใส่เครื่องประดับหรือของมีค่า  หรือวาง
ทรัพย์สินไว้ในรถยนต์ในลักษณะที่คนร้ายมองเห็น  ซึ่งอาจถูกโจรกรรมได้  และขอให้ผู้ปกครองกำชับเด็กและเยาวชนให้ระมัดระวังผู้ที่จะมาหลอกลวงไปในทางมิชอบ  หรือไม่ควรปล่อยให้ไปเที่ยวตามลำพัง  กรณีพาเด็กออกจากบ้านขอให้จัดทำบัตรหรือสิ่งอื่นใดให้ปรากฏชื่อเด็ก  บิดา  มารดา  หรือผู้ปกครอง  สถานที่อยู่พร้อมหมายเลขโทรศัพท์ใส่ไว้ในกระเป๋าเสื้อหรือกระเป๋ากางเกงของเด็ก  เพื่อสะดวกในการติดตามหรือนำส่งผู้ปกครองในกรณีพลัดหลง
4. ในการเดินทางขอให้ผู้ขับขี่ยานพาหนะทุกชนิดใช้ความระมัดระวังในการขับขี่    
ไม่ควรขับรถในขณะร่างกายอ่อนเพลีย  การเสพสุราหรือของมึนเมา  และการขับรถเร็วซึ่งนอกจาก
จะเป็นการกระทำที่ผิดกฎหมายแล้ว  ยังอาจเป็นอันตรายต่อชีวิตและทรัพย์สินได้
ด้วยความปรารถนาดีจาก...............
   เทศบาลตำบลนาบอน













